Den 2. februar åbnes dørene til den største udstilling, 
der nogensinde har været vist med skagensmalerne.

Udstillingen er blevet til i anledningen af 100 året for stiftelsen af  Skagens Museum og rummer i alt 582 malerier mod de 150 værker, der normalt hænger fremme på museet. Jubilæumsudstillingen præsenterer hovedparten af museets fantastiske samling af skagensmalernes værker, og der er sat ekstra vægge op på museet, så der er blevet plads til endnu flere malerier. Malerierne vises i en tæt ophængning fra gulv til loft, som man gjorde det på skagensmalernes tid, og de er ophængt kronologisk, dvs. efter hvilket år de er malet. Publikum får ligeledes mulighed for at se, hvad Skagens Museum har erhvervet gennem de sidste 100 år, og opleve en populær og meget stemningsfuld udstillingstype fra 1800-tallet. Blandt de udstillede værker er J.F. Willusens Badende børn på Skagen strand, som er hentet hjem til anledningen.